चीन ने अमेरिका को संबंधों को नुकसान पहुंचने के प्रति चेताया  
चीन ने कहा कि ताइवान के एफ-16 लड़ाकू विमानों को उन्नत करने के लिए हुए पांच अरब 85 करोड़ डॉलर के सौदे से चीन-अमेरिका संबंध को नुकसान पहुंचेगा।
चीन ने चेतावनी भरे अंदाज में कहा कि ताइवान के एफ-16 लड़ाकू विमानों को उन्नत करने के लिए हुए पांच अरब 85 करोड़ डॉलर के सौदे से चीन-अमेरिका संबंध को नुकसान पहुंच सकता है। सरकारी समचार एजेंसी शिन्हुआ के अनुसार, चीन के उप-विदेश मंत्री झांग झिजून को यह निर्देश दिया गया है कि वह चीन में अमेरिकी राजदूत गैरी लॉके को बुलाकर कड़ा विरोध प्रकट करें।  झांग ने कहा, अमेरिका की तरफ से उठाए गए गलत कदम से द्विपक्षीय संबंध निश्चित रूप से कमजोर होंगे और साथ ही सैन्य व सुरक्षा के मामलों में सहयोग एवं लेन-देन भी कमजोर होगा। उन्होंने अमेरिका से यह कहा कि वह तुरंत इस गलत निर्णय को रद्द कर दे।